phoneee/thai-legal-corpus huggingface dataset:
ประกาศสํานักงานมาตรฐานผลิตภัณฑ์อุตสาหกรรมฉบับที่ 8 (พ.ศ. 2563)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511เรื่อง แต่งตั้งผู้ตรวจสอบการทําผลิตภัณฑ์อุตสาหกรรม----------------------------------อื่นๆ - อาศัยอํานาจตามความในมาตรา 5 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 8) พ.ศ. 2562 เลขาธิการสํานักงานมาตรฐานผลิตภัณฑ์อุตสาหกรรม โดยความเห็นชอบของคณะกรรมการมาตรฐานผลิตภัณฑ์อุตสาหกรรม จึงแต่งตั้ง บริษัท อินเตอร์เทค เทสติ้ง เซอร์วิสเซส (ประเทศไทย) จํากัด เป็น ผู้ตรวจสอบการทําผลิตภัณฑ์อุตสาหกรรมในมาตรฐานผลิตภัณฑ์อุตสาหกรรม จํานวน 2 มาตรฐาน ดังต่อไปนี้| | | || --- | --- | --- || ลําดับที่ | ผลิตภัณฑ์อุตสาหกรรม | มาตรฐานเลขที่มอก. || 1. | ตู้แช่เย็นเชิงพาณิชย์ เฉพาะด้านความปลอดภัย | 2675 || 2. | แบตเตอรี่สํารองไฟฟ้าสําหรับการใช้งานแบบพกพ - คุณลักษณะที่ต้องการด้านความปลอดภัย | 2879 | ทั้งนี้ ให้มีผลใช้บังคับตั้งแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 18 กันยายน พ.ศ. 2563 วันขัย พนมชัยเลขาธิการสํานักงานมาตรฐานผลิตภัณฑ์อุตสาหกรรม
พระราชกฤษฎีกาพระราชกฤษฎีกาให้ใช้พระราชบัญญัติคันและคูน้ำพ.ศ. ๒๕๐๕บังคับในท้องที่อำเภอประโคนชัยจังหวัดบุรีรัมย์พ.ศ.๒๕๔๗ ภูมิพลอดุลยเดชป.ร.ให้ไว้ณ วันที่ ๓๐ มิถุนายน พ.ศ. ๒๕๔๗เป็นปีที่๕๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้ใช้พระราชบัญญัติคันและคูน้ำพ.ศ. ๒๕๐๕บังคับในท้องที่อำเภอประโคนชัย จังหวัดบุรีรัมย์อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๒ แห่งพระราชบัญญัติคันและคูน้ำ พ.ศ. ๒๕๐๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ และมาตรา ๔๘ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติคันและคูน้ำ พ.ศ. ๒๕๐๕บังคับในท้องที่อำเภอประโคนชัย จังหวัดบุรีรัมย์ พ.ศ. ๒๕๔๗มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ใช้พระราชบัญญัติคันและคูน้ำ พ.ศ. ๒๕๐๕บังคับในท้องที่อำเภอประโคนชัย จังหวัดบุรีรัมย์ภายในแนวเขตตามแผนที่ท้ายพระราชกฤษฎีกานี้มาตรา๔ให้รัฐมนตรีว่าการกระทรวงเกษตรและสหกรณ์รักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตร นายกรัฐมนตรีแผนที่ท้ายพระราชกฤษฎีกาให้ใช้พระราชบัญญัติคันและคูน้ำพ.ศ. ๒๕๐๕บังคับในท้องที่อำเภอประโคนชัยจังหวัดบุรีรัมย์พ.ศ.๒๕๔๗ [ดูข้อมูลจากภาพกฎหมาย]หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากกรมชลประทานได้ดำเนินการขุดคลองส่งน้ำสายใหญ่ คลองซอยสร้างประตูระบายน้ำ และท่อส่งน้ำในเขตโครงการห้วยคูขาด ในท้องที่อำเภอประโคนชัยจังหวัดบุรีรัมย์ เสร็จแล้ว แต่ยังขาดคันและคูน้ำสำหรับส่งน้ำจากทางน้ำชลประทานไปใช้ในการเพาะปลูกสมควรให้ใช้พระราชบัญญัติคันและคูน้ำ พ.ศ. ๒๕๐๕บังคับในท้องที่ดังกล่าวเพื่อให้มีการจัดทำคันและคูน้ำอันจะเป็นประโยชน์ในการเกษตรและทำให้การใช้น้ำเป็นไปโดยประหยัดจึงจำเป็นต้องตราพระราชกฤษฎีกานี้มยุรี/พิมพ์๒๔กันยายน ๒๕๔๗ศุภสรณ์/ธัญกมล/ตรวจ๒๐ตุลาคม ๒๕๔๗A+B[๑] รก.๒๕๔๗/๕๒ก/๗/๒๐ สิงหาคม ๒๕๔๗
ประกาศธนาคารแห่งประเทศไทยที่ สกง. 69/2560เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันในเดือนกันยายน 2560----------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรแห่งประเทศไทย อายุไม่เกิน 15 วัน ในเดือนกันยายน 2560อื่นๆ - 2. อํานาจตามกฎหมาย เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.38/14/60 | 20,000 | 22 กันยายน 2560 | 26/9/60 - 10/10/60 | 14 |อื่นๆ - 4. วันเริ่มต้นบังคับใช้ ตั้งแต่วันที่ 21 กันยายน 2560ผู้มีอํานาจลงนาม - ประกาศ ณ วันที่ 20 กันยายน 2560 (นางสาววชิรา อารมณ์ดี)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทย
กฎกระทรวงกฎกระทรวงจัดตั้งส่วนราชการในมหาวิทยาลัยเทคโนโลยีราชมงคลศรีวิชัยกระทรวงศึกษาธิการพ.ศ. ๒๕๔๙[๑] อาศัยอำนาจตามความในมาตรา๖ และมาตรา ๙ วรรคหนึ่ง แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ให้จัดตั้งส่วนราชการในมหาวิทยาลัยเทคโนโลยีราชมงคลศรีวิชัยกระทรวงศึกษาธิการ ดังต่อไปนี้(๑) สำนักงานอธิการบดี(๒) สำนักงานวิทยาเขตตรัง(๓) สำนักงานวิทยาเขตนครศรีธรรมราช(๔) คณะเกษตรศาสตร์(๕) คณะบริหารธุรกิจ(๖) คณะวิทยาศาสตร์และเทคโนโลยี(๗) คณะวิทยาศาสตร์และเทคโนโลยีการประมง(๘) คณะวิศวกรรมศาสตร์(๙)[๒]คณะศิลปศาสตร์(๑๐) คณะอุตสาหกรรมเกษตร(๑๑) สถาบันวิจัยและพัฒนา(๑๒) สำนักวิทยบริการและเทคโนโลยีสารสนเทศ(๑๓) สำนักส่งเสริมวิชาการและงานทะเบียน(๑๔) วิทยาลัยการโรงแรมและการท่องเที่ยว(๑๕) วิทยาลัยเทคโนโลยีอุตสาหกรรมและการจัดการให้ไว้ ณ วันที่ ๑๔พฤศจิกายน พ.ศ. ๒๕๔๙วิจิตร ศรีสอ้านรัฐมนตรีว่าการกระทรวงศึกษาธิการหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๙ วรรคหนึ่งแห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ บัญญัติให้การจัดตั้งการรวม และการยุบเลิกสำนักงานวิทยาเขตบัณฑิตวิทยาลัย คณะ สถาบัน สำนักวิทยาลัยหรือส่วนราชการที่เรียกชื่ออย่างอื่นที่มีฐานะเทียบเท่าคณะให้ทำเป็นกฎกระทรวงจึงจำเป็นต้องออกกฎกระทรวงนี้กฎกระทรวงจัดตั้งส่วนราชการในมหาวิทยาลัยเทคโนโลยีราชมงคลศรีวิชัยกระทรวงศึกษาธิการ(ฉบับที่ ๒) พ.ศ. ๒๕๕๐[๓]หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขชื่อ คณะศิลปศาสตร์ประยุกต์ เป็น คณะศิลปศาสตร์ เพื่อให้สอดคล้องกับภารกิจและการดำเนินงานในปัจจุบันและโดยที่มาตรา ๙ วรรคหนึ่ง แห่งพระราชบัญญัติมหาวิทยาลัยเทคโนโลยีราชมงคล พ.ศ.๒๕๔๘ บัญญัติให้การจัดตั้ง การรวม และการยุบเลิกสำนักงานวิทยาเขต บัณฑิตวิทยาลัยคณะ สถาบัน สำนักวิทยาลัยหรือส่วนราชการที่เรียกชื่ออย่างอื่นที่มีฐานะเทียบเท่าคณะให้ทำเป็นกฎกระทรวง จึงจำเป็นต้องออกกฎกระทรวงนี้มณฑิตา/ผู้จัดทำ๑๑ กุมภาพันธ์ ๒๕๕๔วิภา/ตรวจ๑๕ มิถุนายน ๒๕๕๔[๑] ราชกิจจานุเบกษาเล่ม ๑๒๓/ตอนที่ ๑๑๘ ก/หน้า ๒๗/๒๗ พฤศจิกายน ๒๕๔๙[๒] (๙)แก้ไขเพิ่มเติมโดยกฎกระทรวงจัดตั้งส่วนราชการในมหาวิทยาลัยเทคโนโลยีราชมงคลศรีวิชัยกระทรวงศึกษาธิการ (ฉบับที่ ๒) พ.ศ. ๒๕๕๐[๓] ราชกิจจานุเบกษาเล่ม ๑๒๔/ตอนที่ ๕๔ ก/หน้า ๑๒/๑๔ กันยายน ๒๕๕๐
ประกาศกรมประมงประกาศกรมประมงเรื่องกำหนดแบบและรายการหนังสือกำกับการซื้อขายสัตว์น้ำ ระยะเวลาและวิธีการในการส่งสำเนาหนังสือกำกับการซื้อขายสัตว์น้ำพ.ศ. ๒๕๕๘ อาศัยอำนาจตามความในมาตรา๘๖ วรรคสาม แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ดังต่อไปนี้ข้อ๑ ให้เจ้าของท่าเทียบเรือหรือผู้ประกอบกิจการแพปลาจัดทำหนังสือกำกับการซื้อขายสัตว์น้ำตามแบบท้ายประกาศนี้และกรอกรายการในหนังสือกำกับการซื้อขายสัตว์น้ำให้ถูกต้องครบถ้วนข้อ๒ ให้เจ้าของท่าเทียบเรือหรือผู้ประกอบกิจการแพปลาส่งสำเนาหนังสือกำกับการซื้อขายสัตว์น้ำให้สำนักงานประมงอำเภอท้องที่ภายใน๗ วัน นับจากมีการซื้อขายสัตว์น้ำที่ท่าเทียบเรือหรือแพปลาข้อ๓[๑] ประกาศฉบับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙ธันวาคม พ.ศ. ๒๕๕๘วิมล จันทรโรทัยอธิบดีกรมประมง[เอกสารแนบท้าย]๑. หนังสือกำกับการซื้อขายสัตว์น้ำ (Marine Catch Purchasing Document: MCPD)(ดูข้อมูลจากภาพกฎหมาย)ปุณิกา/ปริยานุช/จัดทำ๘ มกราคม ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๓๕๒ ง/หน้า ๒๕/๓๐ ธันวาคม ๒๕๕๘
คำพิพากษาศาลฎีกาที่ 80/2488หลักกฎหมาย: ลูกจ้างร้านฝิ่นรับฝากฝิ่นจากผู้อื่น เมื่อนายจ้างไม่อยู่นั้นถือว่าไม่ใช่กิจธุระ ในฐานะเป็นผู้จัดการของนายจ้างผู้ได้รับอนุญาตจำหน่ายฝิ่น จึงเป็นการนอกขอบเขตแห่งการงานนายจ้างจึงไม่มีความผิดฐานมีฝิ่นเกินบัญชี ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 80/2488อัยการตากโจทก์นายฮงเท้ง ที่ 1 นายเซียหัง ที่ 2จำเลย ป.พ.พ. ม. 428 พ.ร.บ.ฝิ่น พ.ศ.2472 ม. 21, ม. 23, ม. 53, ม. 57 พ.ร.บ.ฝิ่น (ฉบับที่ 4) พ.ศ.2481 ม. 6ลูกจ้างร้านฝิ่นรับฝากฝิ่นจากผู้อื่น เมื่อนายจ้างไม่อยู่นั้นถือว่าไม่ใช่กิจธุระ ในฐานะเป็นผู้จัดการของนายจ้างผู้ได้รับอนุญาตจำหน่ายฝิ่น จึงเป็นการนอกขอบเขตแห่งการงานนายจ้างจึงไม่มีความผิดฐานมีฝิ่นเกินบัญชี(เลขวณิชธรรมวิทักษ์-อิศรภักดีธรรมวิเทต-ประมูล สุวรรณศร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 80/2488อัยการตากโจทก์นายฮงเท้ง ที่ 1 นายเซียหัง ที่ 2จำเลย ป.พ.พ. ม. 428 พ.ร.บ.ฝิ่น พ.ศ.2472 ม. 21, ม. 23, ม. 53, ม. 57 พ.ร.บ.ฝิ่น (ฉบับที่ 4) พ.ศ.2481 ม. 6ลูกจ้างร้านฝิ่นรับฝากฝิ่นจากผู้อื่น เมื่อนายจ้างไม่อยู่นั้นถือว่าไม่ใช่กิจธุระ ในฐานะเป็นผู้จัดการของนายจ้างผู้ได้รับอนุญาตจำหน่ายฝิ่น จึงเป็นการนอกขอบเขตแห่งการงานนายจ้างจึงไม่มีความผิดฐานมีฝิ่นเกินบัญชี(เลขวณิชธรรมวิทักษ์-อิศรภักดีธรรมวิเทต-ประมูล สุวรรณศร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 496/2491หลักกฎหมาย: ผู้ให้เช่าเดิมนั้นหมายความถึงผู้รับโอนกรรมสิทธิมาจากเจ้าของผู้ให้เช่าเดิมด้วย (อ้างฎีกาที่ 845/2490)โจทก์ฟ้องขับไล่จำเลยซึ่งเป็นผู้เช่าออกจากห้องเช่า โดยคณะกรรมการควบคุมค่าเช่าอนุมัติให้ความยินยอมแก่โจทก์เข้าอยู่เองได้ จำเลยต่อสู้ว่า โจทก์ไม่ใช่เป็นผู้ให้เช่าเดิม คณะกรรมการให้ความยินยอมแก่โจทก์ไม่ได้ ศาลชั้นต้นพิพากษายกฟ้อง จำเลยฎีกา ศาลฎีกาเห็นว่า ผู้ให้เช่าเดิมนั้นหมายความถึงผู้รับโอนกรรมสิทธิมาจากผู้ให้เช่าเดิมด้วย ตามที่ได้วินิจฉัยไว้แล้วในคำพิพากษาฎีกาที่ ๒๔๕/๒๔๙๐ ฎีกาจำเลยฟังไม่ขึ้น จึงพิพากษายืน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 496/2491นายชุนเชียง แซ่เล้าโจทก์นายภักดี พุ่มสวรรค์จำเลย พ.ร.บ.ควบคุมค่าเช่าในภาวะคับขัน พ.ศ.2489 ผู้ให้เช่าเดิมนั้นหมายความถึงผู้รับโอนกรรมสิทธิมาจากเจ้าของผู้ให้เช่าเดิมด้วย (อ้างฎีกาที่ 845/2490)โจทก์ฟ้องขับไล่จำเลยซึ่งเป็นผู้เช่าออกจากห้องเช่า โดยคณะกรรมการควบคุมค่าเช่าอนุมัติให้ความยินยอมแก่โจทก์เข้าอยู่เองได้ จำเลยต่อสู้ว่า โจทก์ไม่ใช่เป็นผู้ให้เช่าเดิม คณะกรรมการให้ความยินยอมแก่โจทก์ไม่ได้ ศาลชั้นต้นพิพากษายกฟ้อง จำเลยฎีกา ศาลฎีกาเห็นว่า ผู้ให้เช่าเดิมนั้นหมายความถึงผู้รับโอนกรรมสิทธิมาจากผู้ให้เช่าเดิมด้วย ตามที่ได้วินิจฉัยไว้แล้วในคำพิพากษาฎีกาที่ ๒๔๕/๒๔๙๐ ฎีกาจำเลยฟังไม่ขึ้น จึงพิพากษายืน(นาถปรีชา-ลัดพลีธรรมประคัลภ์-ธรรมบัณฑิต)ศาลชั้นต้น - สลัยจันทรจามรศาลอุทธรณ์ - พระทิพยประชาแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์ฟ้องขับไล่จำเลยซึ่งเป็นผู้เช่าออกจากห้องเช่า โดยคณะกรรมการควบคุมค่าเช่าอนุมัติให้ความยินยอมแก่โจทก์เข้าอยู่เองได้ จำเลยต่อสู้ว่า โจทก์ไม่ใช่เป็นผู้ให้เช่าเดิม คณะกรรมการให้ความยินยอมแก่โจทก์ไม่ได้ ศาลชั้นต้นพิพากษายกฟ้อง จำเลยฎีกา ศาลฎีกาเห็นว่า ผู้ให้เช่าเดิมนั้นหมายความถึงผู้รับโอนกรรมสิทธิมาจากผู้ให้เช่าเดิมด้วย ตามที่ได้วินิจฉัยไว้แล้วในคำพิพากษาฎีกาที่ ๒๔๕/๒๔๙๐ ฎีกาจำเลยฟังไม่ขึ้น จึงพิพากษายืน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 496/2491นายชุนเชียง แซ่เล้าโจทก์นายภักดี พุ่มสวรรค์จำเลย พ.ร.บ.ควบคุมค่าเช่าในภาวะคับขัน พ.ศ.2489 ผู้ให้เช่าเดิมนั้นหมายความถึงผู้รับโอนกรรมสิทธิมาจากเจ้าของผู้ให้เช่าเดิมด้วย (อ้างฎีกาที่ 845/2490)โจทก์ฟ้องขับไล่จำเลยซึ่งเป็นผู้เช่าออกจากห้องเช่า โดยคณะกรรมการควบคุมค่าเช่าอนุมัติให้ความยินยอมแก่โจทก์เข้าอยู่เองได้ จำเลยต่อสู้ว่า โจทก์ไม่ใช่เป็นผู้ให้เช่าเดิม คณะกรรมการให้ความยินยอมแก่โจทก์ไม่ได้ ศาลชั้นต้นพิพากษายกฟ้อง จำเลยฎีกา ศาลฎีกาเห็นว่า ผู้ให้เช่าเดิมนั้นหมายความถึงผู้รับโอนกรรมสิทธิมาจากผู้ให้เช่าเดิมด้วย ตามที่ได้วินิจฉัยไว้แล้วในคำพิพากษาฎีกาที่ ๒๔๕/๒๔๙๐ ฎีกาจำเลยฟังไม่ขึ้น จึงพิพากษายืน(นาถปรีชา-ลัดพลีธรรมประคัลภ์-ธรรมบัณฑิต)ศาลชั้นต้น - สลัยจันทรจามรศาลอุทธรณ์ - พระทิพยประชาแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงมหาดไทยประกาศกระทรวงมหาดไทยเรื่องเปลี่ยนชื่อองค์การบริหารส่วนตำบลเกาะคา อำเภอเกาะคา จังหวัดลำปางเป็นองค์การบริหารส่วนตำบลสบยาวและจัดตั้งเป็นเทศบาลตำบลสบยาว[๑] โดยที่กระทรวงมหาดไทยพิจารณาแล้วเห็นว่ามีองค์การบริหารส่วนตำบลที่มีสภาพเหมาะสมสมควรเปลี่ยนชื่อองค์การบริหารส่วนตำบลและให้องค์การบริหารส่วนตำบลนั้นจัดตั้งเป็นเทศบาลตำบลอาศัยอำนาจตามความในมาตรา ๕แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ มาตรา ๔๒แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบมาตรา ๗ แห่งพระราชบัญญัติเทศบาล พ.ศ. ๒๔๙๖รัฐมนตรีว่าการกระทรวงมหาดไทยจึงเปลี่ยนชื่อองค์การบริหารส่วนตำบลเกาะคาอำเภอเกาะคา จังหวัดลำปาง เป็นองค์การบริหารส่วนตำบลสบยาวและจัดตั้งเป็นเทศบาลตำบลสบยาวให้องค์การบริหารส่วนตำบลที่ได้รับการจัดตั้งเป็นเทศบาลตำบลตามประกาศนี้มีแนวเขตตามคำบรรยายเขตและแผนที่ท้ายประกาศกระทรวงมหาดไทยและพ้นสภาพแห่งการเป็นองค์การบริหารส่วนตำบลรวมทั้งให้สมาชิกภาพของสมาชิกสภาองค์การบริหารส่วนตำบลสิ้นสุดลงและนายกองค์การบริหารส่วนตำบลพ้นจากตำแหน่งนับแต่วันที่ได้มีประกาศนี้จัดตั้งขึ้นเป็นเทศบาลตำบลเป็นต้นไปบรรดางบประมาณ ทรัพย์สิน สิทธิ สิทธิเรียกร้อง หนี้พนักงานส่วนตำบลและลูกจ้างขององค์การบริหารส่วนตำบลให้โอนไปเป็นของเทศบาลตำบลที่จัดตั้งขึ้นและบรรดาข้อบัญญัติองค์การบริหารส่วนตำบลที่ได้ใช้บังคับในเรื่องใดอยู่ก่อนแล้วคงใช้บังคับได้ต่อไปตามมาตรา ๔๒ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ทั้งนี้ ตั้งแต่บัดนี้เป็นต้นไปประกาศณ วันที่ ๒๗ ตุลาคม พ.ศ. ๒๕๕๒บุญจง วงศ์ไตรรัตน์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทย[เอกสารแนบท้าย]๑. คำบรรยายแนวเขตเทศบาลตำบลสบยาว อำเภอเกาะคา จังหวัดลำปาง ท้ายประกาศกระทรวงมหาดไทยเรื่อง เปลี่ยนชื่อองค์การบริหารส่วนตำบลเกาะคา อำเภอเกาะคา จังหวัดลำปาง เป็นองค์การบริหารส่วนตำบลสบยาวและจัดตั้งเป็นเทศบาลตำบลสบยาว ลงวันที่ ๒๗ ตุลาคม พ.ศ. ๒๕๕๒๒. แผนที่ท้ายประกาศกระทรวงมหาดไทย เรื่องเปลี่ยนชื่อองค์การบริหารส่วนตำบลเกาะคา อำเภอเกาะคา จังหวัดลำปาง เป็นองค์การบริหารส่วนตำบลสบยาวและจัดตั้งเป็นเทศบาลตำบลสบยาว ลงวันที่ ๒๗ ตุลาคม พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๘ กุมภาพันธ์๒๕๕๔ณัฐวดี/ตรวจ๒๘ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๗ ง/หน้า ๖๘/๑๑ กุมภาพันธ์ ๒๕๕๔
กฎกระทรวงกำหนดให้ทางน้ำชลประทานอ่างเก็บน้ำคลองจำไหร เป็นทางน้ำชลประทานที่จะเรียกเก็บค่าชลประทาน พ.ศ. 2565กฎกระทรวง กำหนดให้ทางน้ำชลประทานอ่างเก็บน้ำคลองจำไหร เป็นทางน้ำชลประทานที่จะเรียกเก็บค่าชลประทาน พ.ศ. ๒๕๖๕อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา ๔๒ วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ให้ทางน้ำชลประทานอ่างเก็บน้ำคลองจำไหร ในท้องที่ตำบลคลองหอยโข่ง อำเภอคลองหอยโข่ง จังหวัดสงขลา ภายในแนวเขตตามแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๑๖ สิงหาคม พ.ศ. ๒๕๖๕ เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานอ่างเก็บน้ำคลองจำไหร เป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดระยองฉบับที่๓๑ (พ.ศ. ๒๕๔๙)เรื่องกำหนดเส้นทางสำหรับการขนส่งประจำทางด้วยรถโดยสาร[๑] ด้วย คณะกรรมการควบคุมการขนส่งทางบกประจำจังหวัดระยองได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้นเพื่อเป็นการอำนวยความสะดวกให้แก่ประชาชนต่อไปฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดระยอง ในการประชุมครั้งที่๒/๒๕๔๘ เมื่อวันที่ ๒๐ พฤษภาคม ๒๕๔๘ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่ ๔/๒๕๔๙ เมื่อวันที่ ๑ กุมภาพันธ์ ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสารหมวด ๔ จังหวัดระยอง สายที่ ๖๐๓๖ ระยอง - เรือนจำกลางระยอง และให้มีรายละเอียดเส้นทางแยกช่วงระยอง-บ้านสวนหลาว-เรือนจำกลางระยองโดยให้ใช้รายละเอียดเส้นทางดังนี้ คือสายที่๖๐๓๖ ระยอง-เรือนจำกลางระยองเริ่มต้นจากสถานีขนส่งผู้โดยสารจังหวัดระยอง ไปตามทางหลวงแผ่นดินหมายเลข๓๑๓๘ (ถนนจันทอุดม) แยกซ้ายไปตามทางหลวงชนบทหมายเลข อบจ. รย. ๐๓๐๖ผ่านบ้านน้ำคอก บ้านหนองสะพานถึงวัดปากป่า แยกขวาไปตามทางหลวงชนบทหมายเลข อบจ. รย.๓๐๒๓ แยกซ้ายไปตามทางหลวงชนบทหมายเลข อบจ. รย. ๐๓๐๔ ผ่านบ้านแหลมเหียง บ้านตีนเนินบ้านหนองกะบอก บ้านดอนจันทร์ แยกขวาไปตามทางหลวงชนบทสายดอนจันทร์ - ละหารไร่ ถึงวัดละหารไร่แยกซ้ายไปตามทางหลวงชนบทหมายเลข รย. ๔๐๑๑ ผ่านบ้านหนองปรือ แยกขวาไปตามถนนสายล็อค ๗- ล็อค ๒ แยกขวาไปตามทางหลวงแผ่นดินหมายเลข ๓๑๙๑ ไปสุดเส้นทาง ณ สถานที่จอดรถโดยสารประจำทางเรือนจำกลางระยองช่วงระยอง - บ้านสวนหลาว - เรือนจำกลางระยองเริ่มต้นจากสถานีขนส่งผู้โดยสารจังหวัดระยองไปตามทางหลวงแผ่นดินหมายเลข ๓๑๓๘ (ถนนจันทอุดม)แยกซ้ายไปตามทางหลวงชนบทหมายเลข อบจ. รย. ๐๓๐๖ ผ่านบ้านน้ำคอก บ้านหนองสะพาน ถึงวัดปากป่าแยกขวาไปตามทางหลวงชนบทหมายเลข อบจ. รย. ๓๐๒๓ แยกซ้ายไปตามทางหลวงชนบทหมายเลข อบจ.รย. ๐๓๐๔ ผ่านบ้านแหลมเหียง บ้านตีนเนิน บ้านหนองกะบอก บ้านดอนจันทร์ ตรงไปตามทางหลวงชนบทหมายเลขรย. ๓๐๖๕ ผ่านบ้านสวนหลาว แยกขวาไปตามทางหลวงชนบทหมายเลข รย. ๔๐๑๑ แยกซ้ายไปตามถนนสายล็อค๗ - ล็อค ๒ แยกขวาไปตามทางหลวงแผ่นดินหมายเลข ๓๑๙๑ ไปสุดเส้นทาง ณ สถานที่จอดรถโดยสารประจำทางเรือนจำกลางระยองประกาศณ วันที่ ๑๖ กุมภาพันธ์ พ.ศ. ๒๕๔๙เสนอจันทราผู้ว่าราชการจังหวัดระยองประธานกรรมการควบคุมการขนส่งทางบกประจำจังหวัดระยองพัชรินทร์/ผู้จัดทำ๔พฤษภาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๔๔ ง/หน้า ๒๐๘/๒๗ เมษายน ๒๕๔๙
คำพิพากษาศาลฎีกาที่ 1007/2507หลักกฎหมาย: เงินค่าภาษีเงินได้ที่นายจ้างออกแทนลูกจ้างไปนั้น ไม่ใช่เป็นเงินได้พึงประเมินภาษีเงินได้ตามประมวลรัษฎากร มาตรา 40(1)(2) ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1007/2507นายวิทย์ ภิรมย์ภักดีโจทก์กรมสรรพากรจำเลย ป.รัษฎากร ม. 40 (1), ม. 40 (2)เงินค่าภาษีเงินได้ที่นายจ้างออกแทนลูกจ้างไปนั้น ไม่ใช่เป็นเงินได้พึงประเมินภาษีเงินได้ตามประมวลรัษฎากร มาตรา 40(1)(2)(สอาด นาวีเจริญ-เจน เวชศิลป์-สวิง ลัดพลี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1007/2507นายวิทย์ ภิรมย์ภักดีโจทก์กรมสรรพากรจำเลย ป.รัษฎากร ม. 40 (1), ม. 40 (2)เงินค่าภาษีเงินได้ที่นายจ้างออกแทนลูกจ้างไปนั้น ไม่ใช่เป็นเงินได้พึงประเมินภาษีเงินได้ตามประมวลรัษฎากร มาตรา 40(1)(2)(สอาด นาวีเจริญ-เจน เวชศิลป์-สวิง ลัดพลี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 63632หลักกฎหมาย: ศาลชั้นต้นพิพากษายกฟ้องโจทก์ ศาลอุทธรณ์พิพากษายกอุทธรณ์โจทก์ เพราะเห็นว่าเป็นอุทธรณ์ที่ต้องห้ามตามพระราชบัญญัติจัดตั้งศาลแขวงและวิธีพิจารณาความอาญาในศาลแขวงพ.ศ.2499 มาตรา 22 โจทก์ย่อมฎีกาคัดค้านคำพิพากษาศาลอุทธรณ์ได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 326/2523บริษัทอุตสาหกรรมเครื่องจักรกลไทย จำกัดโจทก์บริษัทศรีอู่ทอง จำกัด กับพวกจำเลย พ.ร.บ.จัดตั้งศาลแขวงและวิธีพิจารณาความอาญาในศาลแขวง พ.ศ.2499 ม. 22 ป.วิ.อ. ม. 220ศาลชั้นต้นพิพากษายกฟ้องโจทก์ ศาลอุทธรณ์พิพากษายกอุทธรณ์โจทก์ เพราะเห็นว่าเป็นอุทธรณ์ที่ต้องห้ามตามพระราชบัญญัติจัดตั้งศาลแขวงและวิธีพิจารณาความอาญาในศาลแขวงพ.ศ.2499 มาตรา 22 โจทก์ย่อมฎีกาคัดค้านคำพิพากษาศาลอุทธรณ์ได้(ภิญโญ ธีรนิติ-ภักดิ์ บุณย์ภักดี-อาจ ปัญญาดิลก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 326/2523บริษัทอุตสาหกรรมเครื่องจักรกลไทย จำกัดโจทก์บริษัทศรีอู่ทอง จำกัด กับพวกจำเลย พ.ร.บ.จัดตั้งศาลแขวงและวิธีพิจารณาความอาญาในศาลแขวง พ.ศ.2499 ม. 22 ป.วิ.อ. ม. 220ศาลชั้นต้นพิพากษายกฟ้องโจทก์ ศาลอุทธรณ์พิพากษายกอุทธรณ์โจทก์ เพราะเห็นว่าเป็นอุทธรณ์ที่ต้องห้ามตามพระราชบัญญัติจัดตั้งศาลแขวงและวิธีพิจารณาความอาญาในศาลแขวงพ.ศ.2499 มาตรา 22 โจทก์ย่อมฎีกาคัดค้านคำพิพากษาศาลอุทธรณ์ได้(ภิญโญ ธีรนิติ-ภักดิ์ บุณย์ภักดี-อาจ ปัญญาดิลก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศนายทะเบียนทั่วราชอาณาจักรประกาศนายทะเบียนทั่วราชอาณาจักรเรื่องการกำหนดลักษณะ สี ขนาด และตำแหน่งของเครื่องหมาย ชื่อจังหวัดและข้อความบอกท้องที่และเส้นทางของรถยนต์สี่ล้อเล็กรับจ้างพ.ศ. ๒๕๕๔[๑] อาศัยอำนาจตามความในข้อ ๖ (๘) และข้อ ๘ แห่งกฎกระทรวง ฉบับที่ ๒๖(พ.ศ. ๒๕๒๗) ออกตามความในพระราชบัญญัติรถยนต์ พ.ศ. ๒๕๒๒นายทะเบียนทั่วราชอาณาจักรออกประกาศกำหนดลักษณะ สี ขนาด และตำแหน่งของเครื่องหมายและข้อความบอกท้องที่และเส้นทางของรถยนต์สี่ล้อเล็กรับจ้างไว้ ดังต่อไปนี้ข้อ ๑ รถยนต์สี่ล้อเล็กรับจ้างต้องมีเครื่องหมายดังนี้แสดงไว้ในลักษณะที่เห็นได้ชัดเจนโดยไม่มีสิ่งใดปิดหรือบัง(๑) เครื่องหมายเป็นอักษรโรมันว่า TAXI อยู่ภายในกรอบขนาดไม่น้อยกว่า๗.๕ เซนติเมตร x ๓๐ เซนติเมตร ติดตรึงไว้ในแนวนอนบนหลังคารถให้เห็นได้จากด้านหน้ารถ ตัวอักษรโรมันคำว่า TAXI ให้มีขนาดสูงไม่น้อยกว่า๕ เซนติเมตร เส้นของตัวอักษรหนาไม่น้อยกว่า ๑ เซนติเมตร และให้มีแสงไฟพร้อมด้วยกรอบที่บังคับแสงให้เห็นเครื่องหมายนี้ได้ชัดเจนในเวลากลางคืน(๒) เครื่องหมายของสหกรณ์เป็นสีขาว พ่นที่ประตูรถด้านนอกทั้งสองข้าง(๓) ตัวเลข ตัวอักษรประจำหมวด หมายเลขทะเบียนและชื่อจังหวัดเป็นสีขาว อยู่ภายในรูปวงรีพื้นสีเหลือง มีขนาดยาวไม่น้อยกว่า ๔๐เซนติเมตร ขนาดกว้างตรงกึ่งกลางของรูปวงรีไม่น้อยกว่า ๒๐ เซนติเมตรพ่นที่กึ่งกลางประตูรถด้านนอกทั้งสองข้างการเรียงตัวเลข ตัวอักษร หมายเลขทะเบียน และชื่อจังหวัดให้มีลักษณะเช่นเดียวกับแผ่นป้ายทะเบียนรถการขอจดทะเบียนเปลี่ยนประเภทจากรถยนต์สี่ล้อเล็กรับจ้างเป็นรถยนต์ส่วนบุคคลจะต้องลบเครื่องหมายตามวรรคหนึ่งออกข้อ ๒ รถยนต์สี่ล้อเล็กรับจ้างต้องพ่นข้อความบอกท้องที่และเส้นทางที่ด้านข้างตัวรถด้านนอกทั้งสองข้าง ในลักษณะที่เห็นได้ชัดเจนโดยไม่มีสิ่งใดปิดหรือบัง ตัวอักษรมีขนาดกว้างไม่น้อยกว่า๓ เซนติเมตร สูงไม่น้อยกว่า ๔ เซนติเมตรการขอจดทะเบียนเปลี่ยนประเภทจากรถยนต์สี่ล้อเล็กรับจ้างเป็นรถยนต์ส่วนบุคคลจะต้องลบข้อความตามวรรคหนึ่งออกข้อ ๓ ให้สหกรณ์ที่ได้รับใบอนุญาตให้ประกอบการรับจ้างบรรทุกคนโดยสารโดยใช้รถยนต์สี่ล้อเล็กรับจ้างต้องจัดให้รถนั้นมีเครื่องหมายและข้อความบอกท้องที่และเส้นทางตามข้อ๑ และข้อ ๒ ภายในหกสิบวันนับแต่วันที่ประกาศนี้มีผลใช้บังคับทั้งนี้ ตั้งแต่บัดนี้เป็นต้นไปประกาศณ วันที่ ๒๑ กุมภาพันธ์ พ.ศ. ๒๕๕๔เทียนโชติจงพีร์เพียรอธิบดีกรมการขนส่งทางบกนายทะเบียนทั่วราชอาณาจักรปริยานุช/ผู้จัดทำ๒๐ เมษายน ๒๕๕๔ณัฐวดี/ตรวจ๒๐ เมษายน ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๓๘ ง/หน้า ๘๔/๓๑ มีนาคม ๒๕๕๔
คำพิพากษาศาลฎีกาที่ 997/2540หลักกฎหมาย: พระครู น.ผู้มรณภาพมีบัญชีเงินฝากที่ธนาคารรวม 2 บัญชี บัญชีแรกเป็นมูลนิธิวัด ต.ของวัดโจทก์ ผู้มีสิทธิถอนเงินได้แก่ผู้มรณภาพร่วมกับกรรมการวัดอีก2 คน ส่วนอีกบัญชีฝากในนามส่วนตัว ผู้มรณภาพเป็นผู้ลงนามถอนเงินได้เอง เงินที่ยกให้นี้ถอนจากบัญชีเงินฝากส่วนตัว เมื่อเป็นเงินส่วนตัวของผู้มรณภาพ ผู้มรณภาพย่อมจะยกให้แก่ผู้ใดก็ได้ เมื่อพระครู น.ผู้มรณภาพได้ยกเงินจำนวนตามฟ้องให้แก่จำเลยโดยเสน่หา กรรมสิทธิ์ในเงินย่อมตกเป็นของจำเลยนับแต่วันรับการยกให้ เงินจำนวนนี้ไม่ใช่ของผู้มรณภาพอีกต่อไป จึงไม่เป็นมรดกตกแก่โจทก์ซึ่งเป็นวัดในพระพุทธศาสนาแม้จำเลยจะมิได้ออกเงินช่วยค่าพยาบาลรักษาผู้มรณภาพ โจทก์ก็ฟ้องเรียกเงินคืนไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 997/2540วัดตากฟ้าโจทก์นางแอ้วหรือแอ๊ว ขุนจงจำเลย ป.พ.พ. ม. 1336, ม. 1623พระครู น.ผู้มรณภาพมีบัญชีเงินฝากที่ธนาคารรวม 2 บัญชี บัญชีแรกเป็นมูลนิธิวัด ต.ของวัดโจทก์ ผู้มีสิทธิถอนเงินได้แก่ผู้มรณภาพร่วมกับกรรมการวัดอีก2 คน ส่วนอีกบัญชีฝากในนามส่วนตัว ผู้มรณภาพเป็นผู้ลงนามถอนเงินได้เอง เงินที่ยกให้นี้ถอนจากบัญชีเงินฝากส่วนตัว เมื่อเป็นเงินส่วนตัวของผู้มรณภาพ ผู้มรณภาพย่อมจะยกให้แก่ผู้ใดก็ได้ เมื่อพระครู น.ผู้มรณภาพได้ยกเงินจำนวนตามฟ้องให้แก่จำเลยโดยเสน่หา กรรมสิทธิ์ในเงินย่อมตกเป็นของจำเลยนับแต่วันรับการยกให้ เงินจำนวนนี้ไม่ใช่ของผู้มรณภาพอีกต่อไป จึงไม่เป็นมรดกตกแก่โจทก์ซึ่งเป็นวัดในพระพุทธศาสนาแม้จำเลยจะมิได้ออกเงินช่วยค่าพยาบาลรักษาผู้มรณภาพ โจทก์ก็ฟ้องเรียกเงินคืนไม่ได้(วุฒิ คราวุฒิ-มงคล สระฏัน-อธิราช มณีภาค)ศาลจังหวัดนครสวรรค์ - นายสันต์ เกียรติก้องศาลอุทธรณ์ภาค ๒ - นายจุมพล ณ สงขลาแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 997/2540วัดตากฟ้าโจทก์นางแอ้วหรือแอ๊ว ขุนจงจำเลย ป.พ.พ. ม. 1336, ม. 1623พระครู น.ผู้มรณภาพมีบัญชีเงินฝากที่ธนาคารรวม 2 บัญชี บัญชีแรกเป็นมูลนิธิวัด ต.ของวัดโจทก์ ผู้มีสิทธิถอนเงินได้แก่ผู้มรณภาพร่วมกับกรรมการวัดอีก2 คน ส่วนอีกบัญชีฝากในนามส่วนตัว ผู้มรณภาพเป็นผู้ลงนามถอนเงินได้เอง เงินที่ยกให้นี้ถอนจากบัญชีเงินฝากส่วนตัว เมื่อเป็นเงินส่วนตัวของผู้มรณภาพ ผู้มรณภาพย่อมจะยกให้แก่ผู้ใดก็ได้ เมื่อพระครู น.ผู้มรณภาพได้ยกเงินจำนวนตามฟ้องให้แก่จำเลยโดยเสน่หา กรรมสิทธิ์ในเงินย่อมตกเป็นของจำเลยนับแต่วันรับการยกให้ เงินจำนวนนี้ไม่ใช่ของผู้มรณภาพอีกต่อไป จึงไม่เป็นมรดกตกแก่โจทก์ซึ่งเป็นวัดในพระพุทธศาสนาแม้จำเลยจะมิได้ออกเงินช่วยค่าพยาบาลรักษาผู้มรณภาพ โจทก์ก็ฟ้องเรียกเงินคืนไม่ได้(วุฒิ คราวุฒิ-มงคล สระฏัน-อธิราช มณีภาค)ศาลจังหวัดนครสวรรค์ - นายสันต์ เกียรติก้องศาลอุทธรณ์ภาค ๒ - นายจุมพล ณ สงขลาแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ